CELEX: 32004D0824
Language: mt
Date: 2004-12-01 00:00:00
Title: Id-Deċiżjoni tal-Kummissjoni ta' l- 1 ta' Diċembru 2004 tistabblixxi certifikat mudell ta' saħħa għaċ-ċaqliq mhux kummercjali ta' klieb, qtates u inmsa minn pajjiżi terzi lejn il-Komunità (innotifikata fid-dokument bin-numru C(2004) 4421) Test b'rilevanza għaż-ŻEE.

14.10.2005   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  58
               
            ID-DEĊIŻJONI TAL-KUMMISSJONI
      ta' l-1 ta' Diċembru 2004
      tistabblixxi certifikat mudell ta' saħħa għaċ-ċaqliq mhux kummercjali ta' klieb, qtates u inmsa minn pajjiżi terzi lejn il-Komunità
      (innotifikata fid-dokument bin-numru K(2004) 4421)
      (Test b'rilevanza għaż-ŻEE)
      (2004/824/KE)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat ir-Regolament (KE) Nru 998/2003 tal-Parlament Ewropew u tal-Kunsill tas-26 ta' Mejju 2003 dwar ir-rekwiżiti għas-saħħa ta' l-annimali applikabbli għaċ-ċaqliq mhux kummercjali ta' annimali domestiċi u li jemenda d-Direttiva tal-Kunsill 92/65/KEE (1), u b'mod partikolari l-Artikolu 8 (4) tiegħu,
      Billi:
      
                  (1)
               
               
                  Ir-Regolament (KE) Nru 998/2003 jistabbilixxi kondizzjonijiet għaċ-ċaqliq mhux-kummerċjali ta' klieb, qtates u inmsa minn pajjiżi terzi lejn il-Komunità. Dawn il-kondizzjonijiet ivarjaw skond l-istatus tal-pajjiż terz ta' oriġini u ta' l-Istat Membru ta' destinazzjoni.
               
            
                  (2)
               
               
                  Id-Deċiżjoni tal-Kummissjoni 2004/203/KE tat-18 ta' Frar 2004 li tistabbilixxi mudell ta' ċertifikat tas-saħħa għaċ-ċaqliq mhux kummercjali minn pajjiżi terzi ta' klieb, qtates u inmsa (2) tistabbilixxi ċ-ċertifikat mudell biex jakkumpanja dawn l-annimali meta jidħlu fil-Komunità, li għalih ġie ppubblikat Korriġendum (3).
               
            
                  (3)
               
               
                  Id-Deċiżjoni tal-Kummissjoni 2004/539/KE ta' l-1 ta' Lulju 2004 li tistabbilixxi miżura transizzjonali għall-implimentazzjoni tar-Regolament (KE) Nru 998/2003 dwar ir-rekwiżiti għas-saħħa ta' l-annimali applikabbli għaċ-ċaqliq mhux kummercjali ta' annimali domestiċi (4) tippermetti sa l-1 ta' Ottubru 2004 il-ko-eżistenza ta' ċertifikati maħruġa skond ir-Regolament (KE) Nru 998/2003 jew skond ir-regoli nazzjonali li kienu fis-seħħ qabel it-3 ta' Lulju 2004.
               
            
                  (4)
               
               
                  Bid-Deċiżjoni tal-Kunsill 2004/650/KE ta' 13.9.2004 li temenda r-Regolament (KE) Nru 998/2003 (5), Malta ġiet miżjuda mal-lista ta' pajjiżi f'Parti A ta' Anness II tar-Regolament. B'riżultat ta' dan d-dispożizzjonijiet speċifiċi li japplikaw għad-dħul ta' annimali domestiċi fl-Irlanda, l-Iżvezja u r-Renju Unit għandhom ikunu estiżi għal Malta.
               
            
                  (5)
               
               
                  Biex kollox ikun ċar id-Deċiżjoni 2004/203/KE għandha tkun revokata u mibdula b'din id-Deċiżjoni.
               
            
                  (6)
               
               
                  Minħabba n-natura speċifika ta' l-annimali u taċ-ċaqliq konċernat, huwa xieraq li jkun faċilitat il-mod kif isir u l-użu taċ-ċertifikat għall-veterinarji u l-vjaġġaturi konċernati.
               
            
                  (7)
               
               
                  Peress li r-Regolament (KE) Nru 998/2003 u d-Deċiżjoni 2004/203/KE, kif mibdula mid-Deċiżjoni preżenti, għandhom japplikaw mit-3 ta' Lulju 2004, din id-Deċiżjoni għandha wkoll tapplika mingħajr dewmien.
               
            
                  (8)
               
               
                  Il-miżuri msemmija f'din id-Deċiżjoni huma skond l-opinjoni tal-Kumitat Permanenti dwar il-Katina ta' l-Ikel u s-Saħħa ta' l-Annimali.
               
            ADOTTAT DIN ID-DEĊIŻJONI:
      Artikolu 1
      1.   Din id-Deċiżjoni tistabbilixxi iċ-ċertifikat mudell u l-kondizzjonijiet ta' użu tiegħu għaċ-ċaqliq mhux-kummerċjali minn pajjiżi terzi ta' annimali domestiċi ta' l-ispeċi tal-klieb, qtates u inmsa, msemmija f'Artikolu 8 (4) tar-Regolament (KE) Nru 998/2003.
      2.   Iċ-ċertifikat mudell huwa mniżżel fl-Anness ta' din id-Deċiżjoni.
      Artikolu 2
      1.   Iċ-ċertifikat msemmi f'Artikolu 1 (2) għandu jkun meħtieġ għal ċaqliq mhux kummercjali ta' annimali domestiċi ta' l-ispeċi ta' klieb, qtates u inmsa (“l-annimali domestiċi”) li ġejjin minn:
      
                  a)
               
               
                  il-pajjiżi terzi kollha u li jidħlu fi Stat Membru għajr l-Irlanda, Malta, l-Iżvezja, u r-Renju Unit, u
               
            
                  b)
               
               
                  pajjiżi terzi elenkati f'Taqsima 2 ta' Parti B u f'Parti C ta' Anness II tar-Regolament (KE) Nru 998/2003 u li jidħlu fl-Irlanda, Malta, l-Iżvezja u r-Renju Unit. Iċ-ċertifikat m'għandux jintuża għal annimali li ġejjin jew huma mrobbija f'pajjiżi terzi mhux elenkati f'Anness II tar-Regolament (KE) Nru 998/2003, meta jiċċaqalqu lejn l-Irlanda, Malta, l-Iżvezja jew ir-Renju Unit, f'dan il-każ għandu japplika l-Artikolu 8 1) b) ii) tar-Regolament.
               
            2.   B'deroga mill-paragrafu 1, l-Istati Membri għandhom jawtorizzaw iċ-ċaqliq mhux kummercjali ta' klieb, qtates u inmsa akkumpanjat b'passaport skond il-mudell stabbilit bid-Deċiżjoni 2003/803/KE minn dawk il-pajjiżi terzi elenkati f'Taqsima 2 ta' Parti B ta' Anness II tar-Regolament (KE) Nru 998/2003 li avżaw lill-Kummissjoni u lill-Istati Membri bl-intenzjoni tagħhom li jużaw il-passaport minflok iċ-ċertifikat.
      3.   Minkejja r-regoli li japplikaw għaċ-ċaqliq lejn Malta, l-Istati Membri għandhom jaċċettaw ċertifikat tal-mudell fl-Anness tad-Deċiżjoni 2004/203/KE.
      Artikolu 3
      1.   Iċ-ċertifikat imsemmi f'Artikolu 1 għandu jikkonsisti f'folja waħda magħmula mill-inqas bil-lingwa ta' l-Istat Membru tad-dħul u bl-Ingliż. Għandha timtela' b'ittri kbar bil-lingwa ta' l-Istat Membru tad-dħul jew bl-Ingliż.
      2.   Iċ-ċertifikat imsemmi f'Artikoli 1 għandu jkun maħruġ kif ġej:
      
                  a)
               
               
                  Il-partijiet I sa V taċ-ċertifikat għandhom:
                  
                              i)
                           
                           
                              jew ikun mimlija u ffirmati minn uffiċjal veterinarju maħtur mill-awtorità kompetenti tal-pajjiz minn fejn ikunu gejjin, jew
                           
                        
                              ii)
                           
                           
                              ikunu mimlija u ffirmati minn tabib veterinarju awtorizzat mill-awtorità kompetenti, u sussegwentament approvati mill-awtorità kompetenti.
                           
                        
            
                  b)
               
               
                  Il-Parti VI u l-Parti VII, fejn xieraq, għandhom ikunu mimlija u ffirmati minn veterinarju awtorizzat biex jaħdem fil-mediċina veterinarja tal-pajjiz minn fejn ikunu gejjin.
               
            3.   Iċ-ċertifikat għandu jkun akkumpanjat b'dokumentazzjoni li ssostnih, jew b'kopja ċertifikata tiegħu, inkluż d-dettalji ta' identifikazzjoni ta' l-annimal konċernat, id-dettalji tat-tilqim u r-riżultat tat-test seroloġiku.
      4.   Iċ-ċertifikat huwa validu ghac- ċaqliq intra-Komunitarju għal perijodu ta' 4 xhur mid-data tal-ħruġ jew sad-data ta' l-iskadenza tat-tilqim muri f'Parti IV, liema jiġi l-iktar kmieni.
      Artikolu 4
      It-tilqim mitlub f'Parti IV għandu jsir bl-użu ta' tilqima inattiva prodotta għall-inqas skond l-istandards deskritti fil-Manwal tat-Testijiet Dijanjostiċi u tat-Tilqim għall-Annimali ta' l-Art, l-aħħar edizzjoni, ta' l-Office International des Epizooties.
      Artikolu 5
      1.   L-Istati Membri għandhom jassiguraw li l-kondizzjonijiet imsemmija f'Artikolu 8 (1) (a) tar-Regolament (KE) Nru 998/2003 ikunu biss applikati għal annimali domestiċi minn pajjiżi terzi elenkati f'Taqsima 2 ta' Parti B jew f'Parti C ta' l-Anness II ta' dak ir-Regolament li jagħmlu:
      
                  —
               
               
                  jew vjaġġ dirett lejn l-Istat Membru ta' dħul, jew
               
            
                  —
               
               
                  vjaġġ bejn il-pajjiż terz li jibgħat u l-Istat Membru ta' dħul, inkluż residenza biss f'pajjiż wieħed jew aktar elenkat f'Taqsima 2 ta' Parti B jew f'Parti C ta' l-Anness II tar-Regolament (KE) Nru 998/2003.
               
            2.   B'deroga minn paragrafu 1, il-vjaġġ jista' jinkludi tranżitu bl-ajru jew bil-baħar f'pajjiż terz mhux elenkat f'Anness II tar-Regolament (KE) Nru 998/2003, kemm-il darba l-annimal domestiku jibqa' fi ħdan il-perimetru ta' ajruport internazzjonali f'dak il-pajjiż jew jibqa' magħluq fil-bastiment.
      Artikolu 6
      Id-Deċiżjoni 2004/203/KE hija revokata.
      Artikolu 7
      Din id-Deċiżjoni għandha tapplika minn jum/xahar/sena [niżżel 3 ijiem wara l-pubblikazzjoni tiegħu fil-Ġurnal Uffiċjali ta' l-Unjoni Ewropea].
      Artikolu 8
      Din id-Deċiżjoni hija indirizzata lill-Istati Membri.
      
         Magħmula fi Brussell, fl-1 ta' Diċembru 2004
         
            
               Għall-Kummissjoni
            
            David BYRNE
            
               Membru tal-Kummissjoni
            
         
      
      
         (1)  ĠU L 146, 13.6.2003, p. 1. Regolament emendat bir-Regolament tal-Kummisjoni (KE) Nru 592/2004 (ĠU L 94, tal-31.3.2004, p. 7).
      
         (2)  ĠU L 65, 3.3.2004, p. 13. Deċiżjoni kif emendata bid-Deċiżjoni 2004/301/KE (ĠU L 98, 2.4.2004, p. 55).
      
         (3)  ĠU L 111, 17.4.2004, p. 83.
      
         (4)  ĠU L 237, 8.7.2004, p. 21.
      
         (5)  ĠU L 298, 23.9.2004, p. 22.
      
         ANNESS I
         Certifikat mudell tas-saħħa għaċ-ċaqliq mhux kummercjali minn pajjiżi terzi ta’ annimali domestiċi ta’ l-ispeċi tal-klieb, qtates u inmsa, kif imsemmi f’Artikolu 8 (4) tar-Regolament (KE) Nru 998/2003.
         
            
               
            Test ta 'immaġni
            
               
                  CERTIFIKAT VETERINARJU
               
               
                  GĦALL-KLIEB, QTATES U INMSA LI DEĦLIN FIL-
                  KOMUNITÀ EWROPEA
               
               
                  GĦAL MOVIMENTI NON-KUMMERĊJALI
                  (Regolament (KE) Nru 998/2003)
               
               Pajjiż minn fejn jintbagħat l-annimal:
               Numru tas-Serje taċ-Ċertifikat
               I. SID/PERSUNA RESPONSABBLI LI TAKKUMPANJA L-ANNIMAL
               
               Isem:
               Kunjom:
               Indirizz:
               Kodiċi Postali:
               Belt:
               Pajjiż:
               Telefon:
               II. DESKRIZZJONI TA
                  ’
                  L-ANNIMAL
               
               Speci:
               Razza:
               Sess:
               Ġilda (kulur u tip):
               Data tat-twelid:
               III. IDENTIFIKAZZJONI TA
                  ’
                  L-ANNIMAL
               
               Numru tal-mikroċipp:
               Post tal-mikroċipp:
               Data meta sar il-mikroċipp:
               Numru tat-tatoo:
               Data meta sar it-tatoo:
               IV. TILQIM KONTRA L-IDROFOBIJA (RABBJA)
               
               Manifattur u isem tat-tilqima:
               Numru tal-lott:
               Data tat-tilqim:
               Valida sa:
               V. TEST SEROLOĠIKU GĦALL-IDROFOBIJA (RABBJA) (meta meħtieġ)
               
               Jien rajt rekord uffiċjali tar-riżultat ta’ test seroloġiku għall-annimal, imwettaq fuq kampjun meħud fi (jum/xahar/sena) ________________, u ttestjat f’laboratorju approvat mill-UE, li jiddikjara li l-idrofobija li tinnewtralizza l-antikorp titre kienet daqs jew iktar minn 0,5 IU/ml.
            
            
               
            Test ta 'immaġni
            
               
                  VETERINARJU UFFIĊJALI JEW VETERINARJU AWTORIZZAT MILL-AWTORITÀ KOMPETENTI * (f’dan l-aħħar każ, l-awtorità kompetenti għandha tapprova ċ-ċertifikat)
               Isem:
               Kunjom:
               Indirizz:
               FIRMA, DATA U TIMBRU:
               Kodiċi Postali:
               Belt:
               Pajjiż:
               Telefon:
               *Ħassar fejn meħtieġ
               
                  APPROVAZZJONI MILL-AWTORITÀ KOMPETENTI (Mhux meħtieġa meta ċ-ċertifikat ikun iffirmat minn veterinarju uffiċjali)
               DATA U TIMBRU:
               VI. TRATTAMENT GĦALL-QURDIEN (meta meħtieġ)
               Manifattur u isem tal-prodott:
               Data u ħin tat-trattament (jum/xahar/sena + b’ħin fuq l-24 siegħa):
               Isem tal-veterinarju:
               Indirizz:
               FIRMA, DATA U TIMBRU:
               Kodiċi Postali:
               Belt:
               Pajjiż:
               Telefon:
               
                  VII. TRATTAMENT GĦALL-ECHINOCOCCUS (meta meħtieġ)
               Manifattur u isem tal-prodott:
               Data u ħin tat-trattament (jum/xahar/sena + b’ħin fuq l-24 siegħa):
               Isem tal-veterinarju:
            
            
               
            Test ta 'immaġni
            
               Indirizz:
               FIRMA, DATA U TIMBRU:
               Kodiċi Postali:
               Belt:
               Pajjiż:
               Telefon:
               NOTI TA’ GWIDA
               1. L-identifikazzjoni ta’ l-annimali (tatù jew mikroċipp) għandha tkun diġà verifikata qabel ma titniżżel xi ħaġa fuq iċ-ċertifikat.
               2. It-tilqima għall-idrofbija (rabbja) użata għandha tkun tilqima inattiva prodotta skond l-istandards ta’ l-OIE.
               3. Iċ-ċertifikat huwa validu għal 4 xhur wara l-firma mill-veterinarju uffiċjali jew wara approvazzjoni mill-awtorità kompetenti, jew sad-data ta’ l-iskadenza tat-tilqima murija f’Parti IV, liema jiġi l-aktar kmieni.
               4. Annimali minn, jew imrobbija fi, pajjiżi terzi mhux elenkati f’Anness II tar-regolament (KE) Nru 998/2003, ma jistgħux jidħlu l-Irlanda, Malta, l-Isvezja jew ir-Renju Unit, jew direttament jew permezz ta’ pajjiż ieħor elenkat f’Anness II kemm-il darba ma jkunux konformi mar-Regoli Naz zjonali.
               5. Dan iċ-ċertifikat għandu jkun akkumpanjat b’dokumentazzjoni li ssostnih, jew b’kopja ċertifikata tiegħu, inkluż d-dettalji ta’ identifikazzjoni ta’ l-annimal konċernat, id-dettalji tat-tilqim u r-riżultat tat-test seroloġiku.
               KONDIZZJONIJIET LI JAPPLIKAW (Regolament (KE) Nru 998/2003)
               A) DĦUL FI STAT MEMBRU GĦAJR L-IRLANDA, MALTA, L-ISVEZJA U R-RENJU UNIT
               1) minn pajjiż terz elenkat f’Anness II tar-Regolament (KE) Nru 998/2003:
               għandhom jimtlew il-Partijiet I, II, III, u IV (u VII għall-Finlandja)
               Fil-każ ta’ ċaqliq sussegwenti lejn il-Finlandja, għandha timtela’ l-Parti VII u lejn l-Irlanda, Malta, l-Iżvezja jew ir-Renju Unit, għandhom jimtlew il-Partijiet V, VI u VII skond ir-regoli nazzjonali, u jistgħu jimtlew f’pajjiż elenkat f’Anness II tar-Regolament (KE) Nru 998/2003.
               2) minn pajjiż terz mhux elenkat f’Anness II tar-Regolament (KE) Nru 998/2003:
               għandhom jimtlew il-Partijiet I, II, III, IV u V (u VII għall-Finlandja). Il-kampjun imsemmi f’parti V għandu jkun ittieħed iktar minn tliet xhur qabel id-dħul. Għal ċaqliq sussegwenti lejn l-Irlanda, Malta, l-Iżvezja jew ir-Renju Unit — Ara Nota 4. F’każ ta’ ċaqliq sussegwenti lejn il-Finlandja, għandha timtela’ Parti VII (ara A)1) hawnfuq)
               B) DĦUL FL-IRLANDA, MALTA, L-IŻVEZJA U R-RENJU UNIT
               1) minn pajjiż terzi elenkat f’Anness II tar-Regolament (KE) Nru 998/2003:
               għandhom jimtlew il-Partijiet I, II, III, IV, V, VI u VII (partijiet III,V, VI u VII skond ir-regoli nazzjonali)
               2) minn pajjiż terz mhux elenkat f’Anness II tar-Regolament (KE) Nru 998/2003: Dan iċ-ċertifikat mhux validu — Ara Nota 4.